”Кніга водгукаў” — гэта своеасаблівы летапіс установы, гартаць старонкі якога надзвычай цікава. За кожным допісам бачыцца чалавек, яго адносіны да ўбачанага і пачутага, да калектыву, які імкнецца захаваць і перадаць нашчадкам у спадчыну ўсё самае лепшае з гісторыі і сучаснасці роднай Бацькаўшчыны… А яшчэ з водгукаў людзей становіцца зразумела, што дваццаць гадоў работы музея не прайшлі дарэмна і што падстава для гонару сапраўды ёсць!